# Austrian Airlines

### A Wikipédiából, a szabad lexikonból.

ICAO kód: IATA kód: Hívójel: | AUA OS Austrian
Alapítás éve: | 1957 (mint Austrian Airlines)
Bázis repülőtér: | Vienna International Airport
Törzsutas klub: | Miles&More
Flotta mérete: | 35
Úticélok: | 130
Igazgatóság: | Bécs, Ausztria
Igazgató: | Alfred Ötsch, Thomas Kleibl
Légiszövetség: | Star Alliance

Az Austrian Airlines (németül Österreichische Luftverkehrs AG) európai légitársaság, Ausztria nemzeti légi fuvarozója, amely 2006-ban 10 millió utast szállított. Bázisrepülőtere a Schwechati Nemzetközi Repülőtér, székhelye Bécsben van. A légitársaságot 1957. szeptember 30-án alapították.

## [szerkesztés] Előtörténet

Az osztrák repüléssel kapcsolatos a világ első menetrend szerinti légijárata, amely 1918. április 1-jén indult Bécsből Kijevbe, és katonai megbízásból postai küldeményeket szállított. Három hónappal később a Bécs-Budapest útvonalon is közlekedtek a gépek. A két világháború között a polgári légi forgalmat az ÖLAG nevű nemzeti légitársaság bonyolította, melyet 1938-ban beolvasztottak a Deutsche Lufthansába. Az Austrian Airlines 1957. szeptember 30-án, az Air Austria és az Austrian Airways összevonásával jött létre.

## [szerkesztés] A Légitársaság története

Az Austrian Airlines nemzetközi nyitójárata bérelt Vickers Viscount 779-es géppel, 1958. március 31-én indult Bécsből Londonba. Rövid időn belül menetrend szerinti járatok közlekedtek Frankfurtba, Párizsba, Zürichbe, Stuttgartba és Rómába. Az Austrian 1960-ban vásárolta meg első saját Vickers Viscount 837-eseit. Nevezetes dátum a társaság életében 1963. február 20., amikor átvette első gázturbinás repülőgépét, egy Caravelle VI-R-t, és ezzel a légitársaság belépett a jet-korszakba. A belföldi járatok május 1-jén indultak DC-3-as gépekkel, két évvel később pedig HS-748 állt forgalomba a rövid nemzetközi útvonalakon.

Austrian Airlines Airbus A320

A légitársaságot 1969-ben átszervezték, és a gazdaságtalan járatokat megszüntették. A SABENA-tól bérelt Boeing 707-es géppel transzatlanti járatot indított 1969. április 1-jén New Yorkba. A vállalkozás nem váltotta be a hozzá fűzött reményeket, így két év múlva megszüntették. A hetvenes években az Austrian megkezdte gépparkjának korszerűsítését. DC-9-32-eseket vásárolt 1971-ben, és ezzel egyidejűleg flottája is új külsőt kapott. Az első DC-9-51-est 1975-ben vette át, és a következő év áprlistától járatokat indított Kairóba, Düsseldorfba, Stockholmba, Helsinkibe és Londonba. Elsőként vásárolt MD-81-est 1977-ben, majd megnövelt hatótávolságú MD-87-es állt forgalomba 1987-ben. Régi tervét váltotta valóra két évvel később, amikor széles törzsű Airbus A310-es géppel járatok indultak Tokióba és New Yorkba. A fejlesztés eredményeként utasforgalma 3 millió fő volt 1992-ben. A flotta korszerűsítésének következő szakasza 1995-ben kezdődik, amikor új külsőben Fokker 70-es és újabb Airbus gyártmányok – A321-esek, A340-200-asok – egészítik ki gépparkját. Az Austrian Airlines érdekeltsége a Tyrolean Airways, amely a teljes belföldi forgalmat bonyolítja, és 36%-os érdekeltsége van a Lauda Airben. Az utóbbi években tizenöt légitársasággal kötött code-share megállapodást. Partnerei többek között a Delta, a Singapore Airlines, a Tyrolean a Lauda Air, a Swissair és a China Airlines. Afrika, Ázsia, Európa és Észak-Amerika 37 országának több, mint száz városába közlekednek járatai. Útvonalhálózatának hossza 155 000 kilométer. Az Austrian Airlines évtizedek óta a híd szerepét tölti be Kelet és a Nyugat között, és a szovjet utódállamokba napjainkban is kiterjedt útvonalhálózattal rendelkezik.

## [szerkesztés] Flotta

Austrian Airlines Airbus A321

Az Austrian Airlines flottája 2007. márciusi állapot szerint:

- 7 db Airbus A319–114
- 6 db Airbus A320–214
- 3 db Airbus A321–111
- 3 db Airbus A321–211
- 4 db Airbus A330–223
- 2 db Airbus A340–313X
- 4 db Boeing 767–300
- 4 db Boeing 777–200ER
- 2 db Fokker F70

Austrian Airlines Boeing 777-200ER (új festéssel)

Az Austrian arrows flottája 2007. márciusi állapot szerint:

- 14 db Canadair Jet
- 12 db Fokker 100
- 7 db Fokker 70
- 22 db Bombardier Q

## [szerkesztés] Külső hivatkozások

- Az Austrian Airlines honlapja

## [szerkesztés] Források

- Szokol Tibor-Kovács Imre: Repüljünk, Lin Air Kiadó, Budapest, 1998., ISBN 963 85900 0 9

A lap eredeti címe "http://hu.wikipedia.org../../../a/u/s/Austrian_Airlines_9b26.html"

Kategória: Légitársaságok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Bosanski
- Dansk
- Deutsch
- Español
- Français
- 한국어
- Bahasa Indonesia
- עברית
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Suomi
- Svenska
- 中文